Kati Lindström

Kati Lindström (sündinud 1. augustil 1977) on eesti semiootik ja keskkonnaajaloolane. 

Ta on lõpetanud 1995. aastal Miina Härma Gümnaasiumi. Õppinud Tartu Ülikoolis eesti keelt ja kirjandust ning semiootikat ning lõpetanud 2002. aastal Tartu Ülikooli sotsiaalteaduskonna semiootika ja kulturoloogia erialal. Kaitses samas 2011. aastal doktoritöö "Maastikusemiootika piiritlemine: Maastikuprotsesside semiootilise analüüsi suunas".

Aastail 2007–2012 õpetas ta Tartu Ülikoolis Landscape Semioticsi / maastikusemiootika kursust, mis oli tõenäoselt esimene loengukursus sel alal maailmas. Samal perioodil oli ta ajakirja Sign Systems Studies toimetaja.

Ta on tõlkinud eesti keelde John Deely "Semiootika alused", teinud tõlkeid ka jaapani keelest (Haruki Murakami, Banana Yoshimoto, Ryūnosuke Akutagawa). Tegelenud maastikusemiootikaga. Ta on koostanud ülevaatliku uurimuse eesti keeles kirjutatud haikudest.

Isiklikku
Tema õde on keeleteadlane Liina Lindström.

Välislingid

Kati Lindströmi akadeemiline elulookirjeldus

Kategooria:Eesti semiootikud
Kategooria:Eesti muinsuskaitsjad
Kategooria:Miina Härma Gümnaasiumi vilistlased
Kategooria:Tartu Ülikooli sotsiaalteaduskonna vilistlased
Kategooria:Eestlased Jaapanis
Kategooria:Eestlased Rootsis
Kategooria:Sündinud 1977